《上江山中即事》
明代·朱同

山上青山楼上楼，结楼高下倚林丘。通幽一径苔藓滑，压屋四山空翠流。

松梢滴露作疏雨，岚气入檐生早秋。我来暂下陈蕃榻，一洗平生今古愁。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。